joelniklaus/EU_Wikipedias huggingface dataset:
Λίνο Βεντούρα

Ο Λίνο Βεντούρα (), (γενν. Πάρμα 14 Ιουλίου 1919 - θαν. Σεν Κλου 22 Οκτωβρίου 1987) ήταν Ιταλός ηθοποιός ο οποίος έκανε μεγάλη καριέρα στη Γαλλία.

Πρώτα χρόνια
Γεννημένος στη Πάρμα της Ιταλίας από τους Τζοβάνι Βεντούρα και τη Λουίζα Μπορίνι, μετακόμισε σε πολύ μικρή ηλικία στη Γαλλία μετά την αποβολή του από το σχολείο. Στην αρχή έκανε διάφορες δουλειές μέχρι που ξεκίνησε κάποια στιγμή την πάλη παίρνοντας μέρος σε αγώνες πυγμαχίας. Μέτα από έναν σοβαρό τραυματισμό τη σταμάτησε οριστικά.

Καριέρα 
Το 1953 ένας φίλος του τον γνώρισε τον σκηνοθέτη Ζακ Μπεκέρ, ο όποιος έψαχνε να βρει έναν Ιταλό ηθοποιό για να παίξει δίπλα στον Ζαν Γκαμπέν στην ταινία Μην αγγίζετε την λεία. Ο Μπεκέρ του πρότεινε τον ρόλο του Αντζέλο. Ο Βεντούρα στην αρχή αρνήθηκε τον ρόλο αλλά μετά όμως συμφώνησε, κάνοντας έτσι το κινηματογραφικό ντεμπούτο του.

Οι ρόλοι που συνήθως υποδυόταν ήταν ενός γκάνγκστερ ή ενός αστυνομικού. Συνεργάστηκε με αξιόλογους σκηνοθέτες όπως ο Λουί Μαλ, ο Ζακ Μπεκέρ και ο Κλοντ Σοτέ. Μερικοί από τους πιο γνωστούς ρόλους που υποδύθηκε ήταν ο Βίτο Τζενοβέζε στο Φάκελος Βαλάτσι και ο Στρατηγός Κάρλο Αλμπέρτο Ντελα Κιέζα στο Εκατό μέρες στο Παλέρμο.

Προσωπική ζωή 
Παρά το γεγονός ότι πέρασε το μεγαλύτερο μέρος της ζωής του στη Γαλλία και μιλούσε ιταλικά με ελαφριά γαλλική προφορά, ο Βεντούρα δεν ήθελε ποτέ να γίνει Γάλλος πολίτης από σεβασμό προς τους γονείς του και, ως εκ τούτου, δεν εγκατέλειψε ποτέ την ιταλική ιθαγένεια. Πατέρας τεσσάρων παιδιών, συμπεριλαμβανομένης της Λίντα, ενός κοριτσιού με αυτισμό, ο ηθοποιός ασχολήθηκε πολύ με την προστασία των ανάπηρων παιδιών: το 1966 ίδρυσε την ένωση Perce-Neige με τη σύζυγό του Οντέτ, η οποία εξακολουθεί να δραστηριοποιείται τα παιδιά με ειδικές ανάγκες και τις οικογένειές τους.

Ο Λίνο Βεντούρα πέθανε ξαφνικά το 1987, σε ηλικία 68 ετών, από καρδιακή προσβολή ενώ επρόκειτο να αρχίσει τα γυρίσματα της νέας του ταινίας με τίτλο Η μέρα του επιθεωρητή Αμπρόσιο (I giorni del commissario Ambrosio), σε σκηνοθεσία του Σέρτζιο Κορμπούτσι. Σε μια δημοσκόπηση που έγινε στη Γαλλία κατατάχθηκε στην 23η θέση ανάμεσα τους 100 μεγαλύτερους Γάλλους όλων των εποχών.

Ενδεικτική φιλμογραφία

Βραβεία & υποψηφιότητες

Βιβλιογραφικές πηγές
 Durant, Philippe (1989): Lino Ventura. Bergisch Gladbach: Lübbe. 
 Durieux, Gilles (2001): Lino Ventura. Paris: Flammarion. 
 Giovanni, José (2002): Mes Grandes Gueules. Fayard. 
 Ventura, Clélia (2003): Lino ou la Gourmandise de la Vie. Paris: Robert Laffont. 
 Ventura, Odette (1992): Lino. Paris: Robert Laffont.  (see also: External Links)
 Ventura, Odette (1993): Lino. Weinheim; Berlin: Beltz Quadriga. 
 Ventura, Odette (1997): Lino. Paris: Robert Laffont. 
 Ventura, Odette (1997): Lino. Guanda "Biblioteca della Pilotta". ISBN
 Zurhorst, Meinolf / Just, Lothar (1984). Lino Ventura: Seine Filme – Sein Leben. München: Heyne.

Παραπομπέ ς

Εξωτερικοί σύνδεσμοι 
 Ο  

Ιταλοί άνδρες ηθοποιοί κινηματογράφου
Eulychnia acida



Περιγραφή 
Δενδρώδη κάκτος, κυρίως στήλες σχηματισμό που πηγαίνει διακλάδωση προς την ανάπτυξη, ένα ενιαίο βασικό κορμό, φθάνοντας να έχουν μια ακατάσχετη στέμμα έως και τρία μέτρα σε διάμετρο, με διαφορετικά ύψη, ανάλογα με τη ζώνη και το μικροκλίμα, από 1.5 έως 6 m ύψος, πολύ παρακλάδια. 10 έως 16 ribes, φαρδύ και χαμηλό. Έχει μακρύ ευέλικτο και υπάκουο αγκάθια, μερικές φορές ισχυρή, 10-16 στο περιθώριο του areolas, 1 ή 2 μονάδες 10-20 εκατοστά. Τα άνθη του είναι μεσαίου μεγέθους, μικρή πέταλα και ροζ σε λευκό.

Αναφορές

Εξωτερικοί σύνδεσμοι 
 

Χλωρίδα της Χιλής
Μοχάμεντ Ελνένι

Ο Μοχάμεντ Ελνένι ή Μοχάμεντ Ελνενί (Mohamed Elneny, 11 Ιουλίου 1992) είναι Αιγύπτιος ποδοσφαιριστής που αγωνίζεται ως μέσος στην Μπεσίκτας, ως δανεικός από την Άρσεναλ, και στην Εθνική Αιγύπτου.

Καριέρα

Σε συλλόγους
Η επαγγελματική του καριέρα ξεκίνησε το 2010 από την αιγυπτιακή Αλ Μοκαουλούν. Το 2013 δόθηκε δανεικός στη Βασιλεία και στη συνέχεια έγινε παίκτης της. Με τη Βασιλεία κατέκτησε τέσσερις φορές το πρωτάθλημα Ελβετίας (2012–13, 2013–14, 2014–15 και 2015–16). Τον Ιανουάριο του 2016 υπέγραψε στην Άρσεναλ, με την οποία κατέκτησε το 2017 το κύπελλο Αγγλίας και το Κομιούνιτι Σιλντ. Τον Αύγουστο του 2019 παραχωρήθηκε δανεικός στην Μπεσίκτας.

Στην εθνική ομάδα
Στους Ολυμπιακούς Αγώνες του 2012 ήταν στην αποστολή της ομάδας της Εθνικής Αιγύπτου Κ23, η οποία έφτασε μέχρι τα προημιτελικά. Με την Εθνική Αιγύπτου έπαιξε στο Κύπελλο Εθνών Αφρικής του 2017 και έφτασε μέχρι τον τελικό, στον οποίο σημείωσε το γκολ της ομάδας του. Επίσης, έπαιξε στο προκριματικά του Μουντιάλ του 2018, στα οποία η Αίγυπτος προκρίθηκε στην τελική φάση. Επελέγη στο ρόστερ της ομάδας στο Μουντιάλ του 2018.

Παραπομπές

Αιγύπτιοι ποδοσφαιριστές
Ποδοσφαιριστές Εθνικής Αιγύπτου
Ποδοσφαιριστές ΦΚ Βασιλεία
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2018
Ποδοσφαιριστές Σούπερ Λιγκ Τουρκίας
Ποδοσφαιριστές Μπεσίκτας
Ποδοσφαιριστές Κυπέλλου Εθνών Αφρικής 2021
Αύγουστος Λεοπόλδος της Σαξονίας-Κόμπουργκ & Γκότα

Ο Αύγουστος Λεοπόλδος, γερμ. August Luitpold (6 Δεκεμβρίου 1867 - 11 Οκτωβρίου 1922) από τον Οίκο της Σαξονίας-Κόμπουργκ & Γκότα ήταν πρίγκιπας της Σαξονίας.

Βιογραφία
Ήταν ο δευτερότοκος γιος του Λουδοβίκου Αυγούστου, πρίγκιπα της Σαξονίας-Κόμπουργκ & Γκότα και της Λεοπολδίνας των Μπραγκάνσα, κόρης του Πέτρου Β΄, αυτοκράτορα της Βραζιλίας.

Το 1922 απεβίωσε στο Σλάντμινγκ της Αυστρίας σε ηλικία 55 ετών.

Οικογένεια
Νυμφεύτηκε το 1894 την Καρολίνα Μαρία των Αψβούργων-Λωρραίνης, κόρη του Καρόλου Σαλβαδόρ, αρχιδούκα της Αυστρίας & πρίγκιπα της Τοσκάνης και είχε τέκνα:
 Κλημεντίνη Μαρία 1897-1975, παντρεύτηκε τον Εδουάρδο φον Χέλλερ
 Μαρία Καρολίνα 1899-1941, ήταν διανοητικά ανάπηρη σε ίδρυμα. Οι Ναζί, ως μέρος της πολιτικής ευθανασίας, συγκέντωσαν τους ασθενείς σε στρατόπεδο στο ανάκτορο Χάρτχαϊμ και τους έβαλαν σε θάλαμο αερίων
 Ράινερ 1900-1945, πρίγκιπας της Σαξονίας-Κόμπουργκ & Γκότα
 Φίλιππος 1901-1985, πρίγκιπας της Σαξονίας-Κόμπουργκ & Γκότα
 Θηρεσία Χριστίνα 1902-1990, παντρεύτηκε τον Λάμοραλ, κύριο του Τάξις ντι Μπορντόνια ε Βαλνίγκρα.
 Λεοπολδίνα Μπλάνκα 1905-1978
 Ερνέστος Φραγκίσκος 1907-1978, έκανε μοργανατικό γάμο και έχασε τον τίτλο του
 Αύγουστος Κλήμης 1895-1908

Πηγές
 Defrance O., "These Princes who came from Brazil" in Royalty Digest Quarterly n°2 - 2012, pp. 1–13.
 Almanak Administrativo, Mercantil e Industrial do Império do Brazil para 1889 - 46º Anno
 Bragança, Dom Carlos Tasso de Saxe-Coburgo e. A Princesa Leopoldina, in Revista do Instituto Historico e Geografico Brasileiro, vol. 243, 1959, p. 70-93 (ISSN 0101-4366)
 Bragança, Dom Carlos Tasso de Saxe-Coburgo e. Vultos do Brasil Imperial na Ordem Ernestina da Saxônia, in Anais do Museu Histórico Nacional, volume XII, 1951, p. 88
 Bragança, Dom Carlos Tasso de Saxe-Coburgo e. Palácio Leopoldina, in Revista do Instituto Histórico e Geográfico Brasileiro, vol. 438, 2008, p. 281-303 (ISSN 0101-4366)

Παραπομπές

Οίκος της Σαξονίας-Κόμπουργκ & Γκότα
Βρετανικές Ινδίες

Οι Βρετανικές Ινδίες (αγγλικά: British Raj) ήταν ένα κράτος - κανόνας του Βρετανικού Στέμματος στην ινδική χερσόνησο μεταξύ 1858 και 1947. Η de facto πολιτική συγχώνευση ονομάστηκε επίσης Ινδική αυτοκρατορία και μετά το 1876 εξέδωσε διαβατήρια με αυτό το όνομα. Ως Ινδία, υπήρξε ιδρυτικό μέλος της Κοινωνίας των Εθνών, συμμετέχουσα χώρα στους θερινούς Ολυμπιακούς Αγώνες το 1900, 1920, 1928, 1932 και 1936 και ιδρυτικό μέλος των Ηνωμένων Εθνών στο Σαν Φρανσίσκο το 1945.

Αυτό το σύστημα διακυβέρνησης υιοθετήθηκε στις 28 Ιουνίου 1858, μετά την Ινδική Επανάσταση του 1857. Διήρκεσε μέχρι το 1947, όταν η Ινδική Αυτοκρατορία της Μεγάλης Βρετανίας χωρίστηκε σε δύο κυριαρχικά κράτη: η Κυριαρχία της Ινδίας (αργότερα η Δημοκρατία της Ινδίας) και η Κυριαρχία του Πακιστάν (αργότερα η Ισλαμική Δημοκρατία του Πακιστάν, στην ανατολική πλευρά ανακήρυξε ανεξαρτησία η Λαϊκή Δημοκρατία του Μπαγκλαντές). Κατά την έναρξη του Raj το 1858, η Κάτω Βιρμανία ήταν ήδη μέρος της Βρετανικής Ινδίας. Η Άνω Βιρμανία προστέθηκε το 1886. Το 1937 έγινε αυτόνομη-ξεχωριστή βρετανική αποικία, και ανεξάρτητο κράτος το 1948, η Βιρμανία. Για νομισματική μονάδα είχε τα Ρούπια.

Γεωγραφική έκταση
Οι Βρετανικές Ινδίες είχαν επεκταθεί σχεδόν σε όλη τη σημερινή Ινδία, το Πακιστάν και το Μπαγκλαντές, εκτός από τις μικρές εκμεταλλεύσεις άλλων ευρωπαϊκών εθνών όπως η Γκόα και η Ποντιτσέρι. Επιπλέον, σε διάφορες χρονικές περιόδους, συμπεριλάμβανε τον Άντεν (από το 1858 έως το 1937), την Κάτω Βιρμανία (από το 1858 έως το 1937), την Άνω Βιρμανία (από το 1886 έως το 1937), τη Βρετανική Σομαλιλάνδη, από το 1858 έως το 1867 και από το 1884 έως το 1898. Η Βιρμανία διαχωρίστηκε από την Ινδία και διοικείτο άμεσα από το Βρετανικό Στέμμα από το 1937 έως την ανεξαρτησία της το 1948. Τα Κρουστικά Κράτη του Περσικού Κόλπου και τα κράτη που βρίσκονταν στον Περσικό Κόλπο ήταν θεωρητικά πριγκιπικά κράτη καθώς και επαρχίες της Βρετανικής Ινδίας μέχρι το 1947.

Η Κεϋλάνη ήταν μέρος της Προεδρίας του Μαντράς μεταξύ 1793 και 1798. Τα βασίλεια του Νεπάλ και του Μπουτάν, που πολέμησαν με τους Βρετανούς, υπέγραψαν στη συνέχεια συνθήκες μαζί τους και αναγνωρίστηκαν από τους Βρετανούς ως ανεξάρτητα κράτη. Το βασίλειο του Σικκίμ ιδρύθηκε ως πριγκιπάτο κράτος μετά τη συνθήκη Αγγλο-Σικεμιέ του 1861. Ωστόσο, το ζήτημα της κυριαρχίας έμεινε απεριόριστο. Οι Μαλδίβες ήταν ένα βρετανικό προτεκτοράτο από το 1887 έως το 1965, αλλά όχι μέρος της Βρετανικής Ινδίας.

Πρώην κράτη της Ασίας
Άλεξ Παπακωνσταντίνου

Ο Αλέξανδρος "Άλεξ" Παπακωνσταντίνου (γ. 29 Δεκεμβρίου 1979 στη Μπρανκίρκα, Σουηδία), είναι Ελληνοσουηδός τραγουδοποιός και μουσικός παραγωγός. Έχει δουλέψει με πολλούς γνωστούς καλλιτέχνες, συμπεριλαμβανομένων των  Άννα Βίσση, Antique, Έλενα Παπαρίζου, Άρας, Κάμερον Κάρτιο και Σαρμπέλ. Το  2011, ο Παπακωνσταντίνου υιοθέτησε το ψευδόνυμο Alex P και ξεκίνησε να συνεργάζεται με τον μουσικό παραγωγό RedOne, συγγράφοντας το τραγούδι του Ενρίκε Ιγκλέσιας, "I Like How It Feels". Από τότε, μπήκε στην παραγωγή του RedOne και η ομάδα 2101 songs συνέγραψε και ανέλαβε την παραγωγή του άλμπουμ του Khaled, C'est la vie,.

Eurovision
Ο Παπακωνσταντίνου έχει γράψει ορισμένα τραγούδια για τη Eurovision:
2007: "Γειά σου Μαρία" του Σαρμπέλ (Ελλάδα)
2009: "Always" των Αϊσέλ και Άρας (Αζερμπαϊτζάν)
2012: "La La Love" της Ήβη Αδάμου (Κύπρος)
2018: "Fuego" της Ελένης Φουρέιρα (Κύπρος)
2019: "Replay" της Τάμτα (Κύπρος)

References

Επιπλέον λινκ
Alex Papaconstantinou charting songs on Swedish Singles Charts

Σουηδοί ελληνικής καταγωγής
Τάκης Τσαντήλας

Ο Τάκης Τσαντήλας είναι συγγραφέας και ποιητής της νεότερης γενιάς. Γεννήθηκε, ζει και δραστηριοποιείται στη Λαμία. Διατελεί μέλος του "Ομίλου Φθιωτών Λογοτεχνών και Συγγραφέων".

Εργογραφία 
 2006, "Ενδελεχή κι απόκρυφα ατοπήματα", Αυτοέκδοση 
 2007, "Ανιχνεύοντας ουρανό", Εκδόσεις Οιωνός
 2008, "Ιχνηλατώντας τη σιωπή", Εκδόσεις Οιωνός 
 2010, "Υδρίες ανάσες", Εκδόσεις Οιωνός 
 2011, "Αλκυονίδες μνήμες", Εκδόσεις Οιωνός 
 2011, "Της ροής και της τέφρας", Άνεμος εκδοτική
 2013, "Το όλον και το τίποτα της νοσταλγίας", Εκδόσεις Οιωνός 
 2015, "Σεπτά κι ανερυθρίαστα" - Εκδόσεις Συμπαντικές διαδρομές    * 2019, "ΥΣΤΕΡόΓΡΑΦΑ με παραλήπτη" - Χρόνος Εκδόσεις

Συνεργασίες
 1982, "Είδωλα που κραυγάζουν" με τον Κώστα Κολλημένο, Αυτοέκδοση
 2007, "Εικονική λογοτεχνία και www.ποίηση.gr" με 17 δημιουργούς από το χώρο του διαδικτύου, Εκδόσεις Συμπαντικές διαδρομές
 2008, "Προαιρετικά και ατημέλητα" με τη Μαρία Ροδοπούλου, Εκδόσεις Αρμός
 2017, "Σύγχρονη Ανθολογία Της Νέας Ελληνικής Ποίησης" με την Ποιητική Ακαδημία, Εκδόσεις της Νέας Διάστασης

Αναφορές

Έλληνες συγγραφείς
Αλφρέδος της Σαξονίας-Κόμπουργκ & Γκότα (1844-1900)

Ο Αλφρέδος (αγγλ. Alfred, 6 Αυγούστου 1844 - 30 Ιουλίου 1900) από τον Οίκο της Σαξονίας-Κοβούργου & Γκότα ήταν Δούκας της Σαξονίας-Κοβούργου & Γκότα (1893-1900).

Βιογραφία
Ο Αλφρέδος Ερνέστος Αλβέρτος ήταν ο δευτερότοκος γιος του Αλβέρτου της Σαξονίας-Κοβούργου & Γκότα και της της Βικτωρίας του Ηνωμένου Βασιλείου.

Το 1900 απεβίωσε στο Ανάκτορο Ρόζεναου του Κοβούργου. Επειδή ο μόνος γιος του Αλφρέδος είχε αποβιώσει ένα χρόνο νωρίτερα άγαμος, τον διαδέχθηκε ο ανιψιός του Κάρολος Εδουάρδος.

Οικογένεια
Νυμφεύτηκε το 1874 τη Μεγάλη Δούκισσα Μαρία Αλεξάνδροβνα, κόρη του Αλεξάνδρου Β΄ της Ρωσίας, και είχε τέκνα:
 Αλφρέδος (1874-1899), Διάδοχος του Δουκάτου της Σαξονίας-Κοβούργου & Γκότα.
 Μαρία (1875-1938), παντρεύτηκε τον Φερδινάνδο της Ρουμανίας.
 Βικτωρία Μελίτα (1876-1936), παντρεύτηκε πρώτα τον Ερνέστο Λουδοβίκο της Έσσης και μετά τον Μεγάλο Δούκα Κύριλλο Βλαδιμήροβιτς της Ρωσίας.
 Αλεξάνδρα (1878-1942), παντρεύτηκε τον Ερνέστο Β΄ του Χοενλόε-Λάνγκενμπουργκ.
 Βεατρίκη (1884-1966), παντρεύτηκε τον Αλφόνσο, Δούκα της Γκαλιέρα.

Πρόγονοι

Πηγές
 Heathcote, Tony (2002). The British Admirals of the Fleet 1734 – 1995. Pen & Sword Ltd. ISBN 0-85052-835-6.
McKinlay, Brian The First Royal Tour, 1867–1868, (London: Robert Hale & Company, c1970, 1971) 200p. ISBN 0-7091-1910-0
Sandner, H., Das Haus Sachsen-Coburg und Gotha, (Coburg: Neue Presse, 2001).
Van der Kiste, John, & Jordaan, Bee Dearest Affie, (Gloucester: Alan Sutton, 1984)
Van der Kiste, John Alfred, (Stroud: Fonthill Media, 2013)

Παραπομπές 

Οίκος της Σαξονίας-Κόμπουργκ & Γκότα
Δούκες του Εδιμβούργου
Αρθούρος του Κόννωτ

Ο Αρθούρος (αγγλ. Arthur, 13 Ιανουαρίου 1883 - 12 Σεπτεμβρίου 1938) από τον Οίκο της Σαξονίας-Κόμπουργκ & Γκότα ήταν πρίγκιπας του Κόννωτ.

Βιογραφία
Ο Αρθούρος Φρειδερίκος Πατρίκιος Αλβέρτος Ουίνδσορ ήταν ο μόνος γιος του Αρθούρου, Δούκα του Κόννωτ & Στράθερν, και της Λουίζας Μαργαρίτας των Χόεντσολλερν, κόρης του Φρειδερίκου Καρόλου της Πρωσίας.

Μεταξύ της 1ης Μαΐου και της 31ης Οκτωβρίου 1908, η Εθνική Έκθεση της Σκωτίας, που άνοιξε ο Αρθούρος του Κόννωτ, πραγματοποιήθηκε στο Πάρκο Σώτον στο Εδιμβούργο. Ένα από τα αξιοθέατα ήταν το χωριό της Σενεγάλης με τους γαλλόφωνους Σενεγαλέζους κατοίκους του, που έδειχναν τον τρόπο ζωής, την τέχνη και την τέχνη τους ενώ ζούσαν σε καλύβες με μελίσσια, λειτουργώντας ως ανθρώπινος ζωολογικός κήπος.

Το 1938 απεβίωσε στο Λονδίνο σε ηλικία 55 ετών.

Οικογένεια
Νυμφεύτηκε το 1913 την εξαδέλφη του Αλεξάνδρα, κόρη του Αλεξάντερ Νταφ, 1ου Δούκα του Φάιφ, και της Λουίζας (κόρης του Εδουάρδου Ζ΄) και είχαν τέκνα:
 Άλασταιρ Ουίνδσορ 1914-1943, 2ος Δούκας του Κόννωτ & Στράθερν.

Πρόγονοι

<center>

Πηγές
 Hackett, Robert; Kingsepp, Sander (2001–2009). "IJN KIRISHIMA: Tabular Record of Movement". Combined Fleet. CombinedFleet.com.

Παραπομπές 

Οίκος της Σαξονίας-Κόμπουργκ & Γκότα
Γενικοί κυβερνήτες της Νότιας Αφρικής
Αύγουστος της Κοΐμπρα

O Αύγουστος, πορτογαλ. Augusto (4 Νοεμβρίου 1847 - 26 επτεμβρίου 1889) από τον Οίκο της Σαξονίας-Κόμπουργκ & Γκότα ήταν δούκας της Κοΐμπρα.

Βιογραφία
Ήταν ο τέταρτος (επιζήσας) γιος του Φερδινάνδου Β΄ πρίγκιπα της Σαξονίας-Κόμπουργκ & Γκότα και βασιλιά της Πορτογαλίας ως συζύγου της Μαρίας Β΄ των Μπραγκάνσα της Πορτογαλίας.

Το 1889 απεβίωσε στη Λισαβόνα σε ηλικία 42 ετών, άγαμος.

Πρόγονοι

Πηγές
 Almanach de Gotha. 1888. p. 61.
 The Gentleman's Magazine. 1862. p. 223.

Οίκος της Σαξονίας-Κόμπουργκ & Γκότα
Ιωάννης της Μπέζα

Ο Ιωάννης, πορτογαλ. João (16 Μαρτίου 1842 - 27 Δεκεμβρίου 1861) από τον Οίκο της Σαξονίας-Κόμπουργκ & Γκότα ήταν δούκας της Μπέζα.

Βιογραφία
Ήταν ο τρίτος γιος του Φερδινάνδου Β΄ πρίγκιπα της Σαξονίας-Κόμπουργκ & Γκότα και βασιλιά της Πορτογαλίας ως συζύγου της Μαρίας Β΄ της Πορτογαλίας.

Το 1861 απεβίωσε στη Λισαβόνα σε ηλικία 19 ετών.

Πρόγονοι

Πηγές
 Almanach de Gotha. 1861. p. 58.
 The Gentleman's Magazine. 1862. p. 223.

Αναφορές

Οίκος της Σαξονίας-Κόμπουργκ & Γκότα
Κατερίνα Καραβάτου

Η Κατερίνα Καραβάτου (Θεσσαλονίκη, 30 Δεκεμβρίου 1973) είναι Ελληνίδα παρουσιάστρια.

Βιογραφικό
Γεννήθηκε και μεγάλωσε στη Θεσσαλονίκη. Τελειώνοντας το σχολείο σπούδασε στο Αριστοτέλειο Πανεπιστήμιο Θεσσαλονίκης στο τμήμα Γαλλικής Φιλολογίας. Μετά το τέλος των σπουδών της εγκαταστάθηκε στην Αγγλία για μεταπτυχιακές σπουδές στο Εκπαιδευτικό Θέατρο.

Στις αρχές του 2000 ξεκίνησε να εργάζεται ως ραδιοφωνική παραγωγός σε ραδιοφωνικό σταθμό της Θεσσαλονίκης και συγκεκριμένα τον αλήστου μνήμης Star FM 97.1. Μαζί με την Κλεοπάτρα Πατλάκη και τον Δημήτρη Σαράντο παρουσίαζαν ραδιοφωνικές εκπομπές ως τρίδυμο.

Τη σεζόν 2004-2005, μετά την αποχώρηση της Ρούλας Κορομηλά από τον Alpha, το κανάλι πρότεινε στους τρεις ραδιοφωνικούς παραγωγούς την παρουσίαση της πρωινής καθημερινής εκπομπής με κεντρική παρουσιάστρια την Καραβάτου. Η εκπομπή είχε τον τίτλο «Πρωινό Κους Κους». Την επόμενη σεζόν μετά την μεταγραφή της Ελένης Μενεγάκη στο κανάλι, η εκπομπή μετακινήθηκε στην μεσημεριανή ζώνη με τίτλο «Κους Κους το μεσημέρι». Η εκπομπή μεταδόθηκε για έξι τηλεοπτικές σεζόν από τον Alpha TV.

Τις σεζόν 2009-2011, πέρα από την παρουσίαση του Κους Κους, ανέλαβε την παρουσίαση του reality σχέσεων με τίτλο «Μια νύφη για τον γιο μου» που μεταδιδόταν σε εβδομαδιαία βάση στην prime time του ίδιου σταθμού.

Μετά την ολοκλήρωση της εκπομπής ασχολήθηκε με την παραγωγή θεατρικών παραστάσεων. Την σεζόν 2013-2014 επανήλθε τηλεοπτικά παρουσιάζοντας την έκτη σεζόν της πρωινής εκπομπής του Σαββατοκύριακου «Μες στην καλή χαρά». Τις σεζόν 2014-2016 παρουσίασε την πρωινή εκπομπή του Σαββατοκύριακου «Στα Καλά Καθούμενα» μαζί με τον σύζυγό της Κρατερό Κατσούλη στο epsilontv. Τη σεζόν 2016-2017 η εκπομπή μεταφέρθηκε στο καθημερινό πρόγραμμα του σταθμού με τίτλο «Έτοιμο το πρωινό». Τον Ιανουάριο του 2017 η εκπομπή κόπηκε χωρίς να διευκρινίζονται οι ακριβείς λόγοι διακοπής της.

Τις σεζόν 2017-2021 το ζευγάρι ανέλαβε την παρουσίαση της πρωινής εκπομπής του STAR με τίτλο «Στη Φωλιά των Κου Κου».

Τον Αύγουστο του 2021 η παρουσιάστρια πήρε μεταγραφή για το MEGA παρουσιάζοντας την εκπομπή «Τι Λες Τώρα!» στην μεσημεριανή ζώνη του Σαββατοκύριακου.

Προσωπική ζωή
Το 2009 ξεκίνησε τη σχέση της με τον ηθοποιό Κρατερό Κατσούλη και στις 25 Ιουλίου 2011 παντρεύτηκαν με πολιτικό γάμο. Έχουν αποκτήσει μαζί δύο παιδιά: την Αέλια (γενν. 2011) και τον Αρίωνα (γενν. 2016). Στις 17 Αυγούστου 2021, ανακοίνωσαν από κοινού τον χωρισμό τους, έπειτα από δέκα χρόνια έγγαμου βίου.

Παραπομπές

Έλληνες παρουσιαστές
Ελληνίδες δημοσιογράφοι
Έλληνες ραδιοφωνικοί παραγωγοί
Ελληνίδες τηλεπαρουσιάστριες
Συμμετοχή της Ελλάδας στη Eurovision Χορού

Η Ελλάδα συμμετείχε στον πρώτο Διαγωνισμό Χορού της Γιουροβίζιον το 2007. Το ζευγάρι που εκπροσώπησε την χώρα ήταν η Ουρανία Κολλιού και ο Σπύρος Παυλίδης, οι οποίοι επιλέχθηκαν μετά από εθνικό τελικό. Διαγωνίστηκαν στους χορούς Jive και Showdance. Εξαιτίας των πυρκαγιών του 2007 που είχαν ξεσπάσει στα δάση της Ελλάδας, αυτή η εκδήλωση δεν προβλήθηκε ζωντανά στην Ελλάδα και η επιτροπή του διαγωνισμού επέλεξε να δώσει μόνο αυτή τους βαθμούς και να μην γίνει το televoting. Η Ελλάδα κατέλαβε την 13η θέση με 31 βαθμούς από 11 χώρες.

Η Ελλάδα συμμετείχε ξανά στον Διαγωνισμό Χορού της Eurovision το 2008. Ο Ιάσωνας Ροδίτης και η Τόνια Κόσοβιτς χόρεψαν λάτιν και κατέλαβαν την 7η θέση με 72 βαθμούς. Ο τρίτος Διαγωνισμός Χορού της Γιουροβίζιον έχει ακυρωθεί προσωρινά.

Διαμάχη 
Το Αζερμπαϊτζάν και η Ελλάδα ανακοίνωσαν ότι επαγγελματίες χορευτές θα ήταν οι εκπρόσωποί τους στον Διαγωνισμό Χορού της Γιουροβίζιον το 2008. Σύμφωνα με τους κανονισμούς του Διαγωνισμού Χορού, δεν επιτρέπεται να συμμετέχουν στον Διαγωνισμό επαγγελματίες χορευτές. Η EBU διευκρίνισε ότι το ζευγάρι των χορευτών πρέπει να αποτελείται από έναν επαγγελματία (ο χορευτής που βγάζει τα προς το ζην από τον χορό) και έναν μη επαγγελματία, που είναι όμως γνωστός σε άλλον κλάδο πέρα από τον χορό. Ο μη επαγγελματίας χορευτής δεν χρειάζεται να είναι διασημότητα, εφόσον είναι γνωστός στον κλάδο του, και δεν αποτελεί προϋπόθεση ότι δεν έχει καμιά εμπειρία με τον χορό. Δεδομένου λοιπόν ότι οι εκπρόσωποι του Αζερμπαϊτζάν και της Ελλάδας αποτελούνταν από δυο επαγγελματίες χορευτές, δεν είναι ξεκάθαρο πώς εξηγείται η εγκυρότητα της συμμετοχής αυτών των χωρών.

Συμμετέχοντες

Ψηφοφορία 
Η Ελλάδα έχει λάβει τους περισσότερους βαθμούς από ...

Η Ελλάδα έχει δώσει τους περισσότερους βαθμούς σε ...

Σχολιαστές

Παραπομπές 
 Klier, Marcus (2008-09-06). "Poland wins Eurovision Dance Contest 2008 - © EBU © EBU Marcin Mroczek & Edyta Herbus Poland wins Eurovision Dance Contest 2008!". ESCToday
 Granger, Anthony (29 May 2011). "What caused the death of the Eurovision Dance Contest?". Eurovoix.xom. Eurovoix.com
 Rules | Eurovision Dance Contest - Glasgow 2008 
 Eurovision Dance Contest 2008 Glasgow Танцевальное Евровидение 2008 Глазго

Ελλαδα
Φραγκισκανικό Μοναστήρι της Φόινιτσα

Έξω από την πόλη Φόινιτζα, στην κεντρική Βοσνία–Ερζεγοβίνη, βρίσκεται το Μοναστήρι των Φραγκισκανών (στα κροατικά: Franjevački samostan Fojnica), που είναι αφιερωμένο στο Άγιο Πνεύμα.

Στο μοναστήρι, που ιδρύθηκε το 1668, υπάρχει βιβλιοθήκη με περίπου 12.500 τόμους, μεταξύ των οποίων βρίσκονται 156 έργα που είναι γραμμένα στη Βοσνιακή Κυριλλική και 13 βιβλία τυπωμένα πριν από το 1500 (αρχέτυπα). Τα περισσότερα από τα βιβλία που φυλάσσονται εκεί τυπώθηκαν ανάμεσα στο 16ο και 19ο αιώνα. Στα αρχεία της βιβλιοθήκης βρίσκονται περισσότερα από 3.000 έγγραφα της Οθωμανικής Αυτοκρατορίας και τρία από αυτά χρονολογούνται το 1481. 

Στο μουσείο του μοναστηριού φυλάσσεται η Διαταγή (Ahd-Namah) του Μωάμεθ Β' του Πορθητή, που έδωσε τη δυνατότητα στους Φραγκισκανούς μοναχούς να κηρύττουν ελεύθερα ανάμεσα στους Καθολικούς στη Βοσνία καθώς με αυτήν παρέχονταν εγγυήσεις για την ασφάλεια και την ελευθερία των μοναχών της εν λόγω μονής καθώς και το Fojnica Armorial, ένα χειρόγραφο βιβλίο, που χρονολογείται από το 1304, και στο οποίο απεικονίζονται οι θυρεοί μερικών Βαλκανικών κρατών και κάποιων σημαντικών οικογενειών της Βοσνίας. Επίσης υπάρχει έκθεση σπάνιων νομισμάτων.

Το Μοναστήρι των Φραγκισκανών στη Φόινιτζα έχει ανακηρυχτεί Εθνικό Μνημείο της Βοσνίας Ερζεγοβίνης.

Εξωτερικοί σύνδεσμοι
http://www.fojnica-samostan.com/novo/
https://web.archive.org/web/20171103115614/https://www.bosnasrebrena.ba/v2010/samostani-i-zupe/samostansko-podrucje-fojnica/fojnica.html

Φοινιτσα
Χακάν Τσαλχάνογλου

Ο Χακάν Τσαλχάνογλου (Hakan Çalhanoğlu, 8 Φεβρουαρίου 1994) είναι Τούρκος ποδοσφαιριστής που αγωνίζεται ως επιθετικός μέσος στην Ίντερ και στην Εθνική Τουρκίας. Κατέχει, επίσης, και τη γερμανική υπηκοότητα.

Καριέρα

Σε συλλόγους
Η επαγγελματική του καριέρα ξεκίνησε το 2011 από την Καρλσρούη και στη συνέχεια έπαιξε στο Αμβούργο και στη Μπάγερ Λεβερκούζεν. Το καλοκαίρι του 2017 υπέγραψε στη Μίλαν όπου αγωνίστηκε για 4 σεζον. Το 2021 αποκτήθηκε από την Ιταλική Ίντερ.

Στην εθνική ομάδα
Παίζει στην εθνική Τουρκίας από το 2013. Ήταν στο ρόστερ της ομάδας στο Euro του 2016, καθώς και στα προκριματικά του Μουντιάλ του 2018.

Παραπομπές

Τούρκοι ποδοσφαιριστές
Ποδοσφαιριστές Εθνικής Τουρκίας
Ποδοσφαιριστές Αμβούργο ΣΦ
Ποδοσφαιριστές Καρλσρούη ΣΚ
Ποδοσφαιριστές Μπάγερ Λεβερκούζεν
Ποδοσφαιριστές Μπούντεσλιγκα
Ποδοσφαιριστές ΑΚ Μίλαν
Ποδοσφαιριστές Σέριε Α
Ποδοσφαιριστές Ευρωπαϊκού Πρωταθλήματος 2016
Τούρκοι ποδοσφαιριστές στο εξωτερικό
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές Εθνικής Τουρκίας Κ17
Ποδοσφαιριστές Εθνικής Τουρκίας Κ20
Γκρανίτ Τζάκα

Ο Γκρανίτ Τζάκα (Granit Xhaka, αλβανική προφορά: ɡɾaˈnit ˈdʒaka, 27 Σεπτεμβρίου 1992) είναι Ελβετός επαγγελματίας ποδοσφαιριστής αλβανικής καταγωγής, που αγωνίζεται ως μέσος στην Πρέμιερ Λιγκ για την Άρσεναλ, καθώς και στην Εθνική Ελβετίας.

Καριέρα 
Ξεκίνησε να αγωνίζεται επαγγελματικά στη Βασιλεία το 2010, με την οποία κέρδισε δύο πρωταθλήματα και ένα κύπελλο Ελβετίας. Το 2012 πήρε μεταγραφή για την Γκλάντμπαχ, στην οποία έμεινε μέχρι το 2016. Από τα μέσα του 2016 είναι παίκτης της Άρσεναλ, με την οποία κέρδισε το 2017 το Κύπελλο Αγγλίας και το Κομιούνιτι Σιλντ. Τον Σεπτέμβριο του 2019 ορίστηκε από τον προπονητή, Ουνάι Έμερι, αρχηγός της ομάδας, ωστόσο παρέμεινε μέχρι τον Νοέμβριο.

Έχει κατακτήσει με την Εθνική Ελβετίας U17 το Παγκόσμιο Κύπελλο του 2009. Με την εθνική ομάδα των ανδρών έχει αγωνιστεί στο Μουντιάλ του 2014, στο Euro του 2016, στο Μουντιάλ του 2018 και στο Euro του 2020.

Παραπομπές

Εξωτερικοί σύνδεσμοι

Επίσημη ιστοσελίδα 

Ελβετοί ποδοσφαιριστές
Ποδοσφαιριστές Εθνικής Ελβετίας
Ποδοσφαιριστές Μπορούσια Μενχενγκλάντμπαχ
Ποδοσφαιριστές Μπούντεσλιγκα
Ποδοσφαιριστές ΦΚ Βασιλεία
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Ελβετοί αλβανικής καταγωγής
Ποδοσφαιριστές Ευρωπαϊκού Πρωταθλήματος 2020
FIFA Century Club
Κάρολος Εδουάρδος της Σαξονίας-Κόμπουργκ & Γκότα

Ο Κάρολος Εδουάρδος (γερμ. Carl Eduard, αγγλ. Charles Edward, 19 Ιουλίου 1884 - 6 Μαρτίου 1954) από τον Οίκο της Σαξονίας-Κόμπουργκ ήταν δούκας (1900-18) και μετά τιτουλάριος δούκας (1918-54) της Σαξονίας-Κόμπουργκ & Γκότα.

Βιογραφία
Ο Λεοπόλδος Κάρολος Εδουάρδος Γεώργιος Αλβέρτος ήταν ο μόνος γιος του Λεοπόλδου, Δούκα του Ώλμπανυ, και της Έλενας, κόρης του Γεωργίου Βίκτωρα του Βάλντεκ & Πύρμοντ.

Το 1954 απεβίωσε στο Κόμπουργκ της Σαξονίας σε ηλικία 70 ετών. Τον διαδέχθηκε ο τρίτος γιος του Φρειδερίκος Ιωσίας.

Οικογένεια
Νυμφεύτηκε το 1905 τη Βικτωρία Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ, κόρη του Φρειδερίκου Φερδινάνδου του Σλέσβιχ-Χόλσταϊν, και είχε τέκνα:
 Ιωάννης Λεοπόλδος (1906-1972), Διάδοχος της Σαξονίας-Κόμπουργκ & Γκότα.
 Σίβυλλα (1908-1972), παντρεύτηκε τον Γουσταύο Αδόλφο, Δούκα του Βεστερμπότεν.
 Ουμβέρτος (1909-1943), Πρίγκιπας της Σαξονίας-Κόμπουργκ & Γκότα.
 Καρολίνα Ματθίλδη (1912-1983), παντρεύτηκε πρώτα τον Φρειδερίκο του Καστέλ-Ρυντενχάουζεν, έπειτα τον Μαξ Σνίρρινγκ και τέλος τον Καρλ Όττο Άντρε.
 Φρειδερίκος Ιωσίας (1918-1998), τιτουλάριος Δούκας της Σαξονίας-Κόμπουργκ & Γκότα.

Πηγές
 Hubertus Büschel, Hitlers adliger Diplomat. S. Fischer Verlag, Frankfurt, 2016. ISBN 978-3100022615.
 Harald Sandner, Hitlers Herzog: Carl Eduard von Sachsen-Coburg und Gotha: die Biographie. Aachen, 2010.

Παραπομπές

Οίκος της Σαξονίας-Κόμπουργκ & Γκότα
Ενιαίος Φόρος Ιδιοκτησίας Ακινήτων

O Ενιαίος Φόρος Ιδιοκτησίας Ακινήτων (ΕΝ.Φ.Ι.Α) είναι ένας φόρος που επιβάλλει το Ελληνικό κράτος για την ακίνητη περιουσία. Πρόκειται για έναν φόρο που πληρώνουν στο κράτος όλοι οι ιδιοκτήτες για κάθε ακίνητο που έχουν στην κατοχή τους (κατοικίες, οικόπεδα και αγροτεμάχια). Ο φόρος θεσπίστηκε το 2014 από την Κυβέρνηση Αντώνη Σαμαρά. Προκάτοχος του φόρου ήταν το Έκτακτο Ειδικό Τέλος Ηλεκτροδοτούμενων Δομημένων Χώρων (ΕΕΤΗΔΕ) που επιβάλλονταν στους λογαριασμούς ηλεκτρικού ρεύματος (το γνωστό τότε στην κοινή γνώμη ως «χαράτσι»).

Ο ΕΝΦΙΑ είναι ετήσιος και η εφορία τον μοιράζει σε ισόποσες δόσεις μηνιαίες ώστε να είναι πιο εύκολο να πληρωθεί. Το ύψος του ποσού προκύπτει και εξαρτάται από διάφορους παράγοντες όπως τα τετραγωνικά, τον όροφο (αν πρόκειται για κατοικία), την παλαιότητα, την τιμή ζώνης. Η τιμή ζώνης προκύπτει από τις τιμές εκκίνησης. Οι τελευταίες προσδιορίζονται βάση του Πίνακα τιμών εκκίνησης (Τ.Ζ.), που ανανεώθηκε με ΠΟΛ 1113 (ΦΕΚ Β 2192, 2018) από την 12.06.2018. Το εκκαθαριστικό έρχεται από την Γενική Γραμματεία Πληροφοριακών Συστημάτων (taxisnet).

Φορολογία στην Ελλάδα
Α.Π.Π.Σ. Ηρακλής Θυμιανών

Ο Α.Π.Π.Σ. Ηρακλής Θυμιανών είναι αθλητικό σωματείο στα Θυμιανά της Χίου στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Θυμιανών, χωρητικότητας 50 θεατών.

Ιστορία

Ο Αθλητικός Ποδοσφαιρικός και Πολιτιστικός Σύλλογος «Ηρακλής» Θυμιανών ιδρύθηκε το 1958. Η ομάδα αγωνίστηκε για πρώτη φορά στο πρωτάθλημα της Δ΄ Εθνικής κατηγορίας την περίοδο 1993-94, τερματίζοντας στη 13η θέση του 2ου ομίλου με 30 βαθμούς, οπότε και υποβιβάστηκε στις τοπικές κατηγορίες. Την περίοδο 1998-99 αγωνίστηκε ξανά στη Δ΄ Εθνική, όπου τερμάτησε στη 15η θέση του 2ου ομίλου με 18 βαθμούς, επιστρέφοντας στα τοπικά πρωταθλήματα.

Η διαχρονική πορεία
Συμμετοχές σε Εθνικές κατηγορίες : 1993–94: Δ΄ Εθνική και 1998–99: Δ΄ Εθνική
ΠΡΩΤΑΘΛΗΜΑΤΑ  Α' κατηγ. Χίου:  1992-1993 / 1997-1998 / 2013-2014 / 2018-2019
ΠΡΩΤΑΘΛΗΜΑΤΑ Β' κατηγ. Χίου : 1975-1976
ΚΥΠΕΛΛΑ  Χίου :  1998-1999 / 2015-2016 / 2016-2017
SUPER CUP Χίου : 2016

Παραπομπές

Εξωτερικοί σύνδεσμοι

 

Ηρακλης Θυμιανων
Ιδρύσεις αθλητικών συλλόγων το 1958
Ποδοσφαιρικές ομάδες Ελλάδας
Ατρόμητος Χιλιομοδίου

Ο Α.Σ. Ατρόμητος Χιλιομοδίου είναι αθλητικός σύλλογος με έδρα το Χιλιομόδι  του νομού Κορινθίας. Διαθέτει από το παρελθόν ενεργά τμήματα ποδοσφαίρου και σκάκι, ενώ πλέον επαναλειτουργεί και το τμήμα καλαθοσφαίρισης της ομάδος . Επίσημο έτος ίδρυσης του συλλόγου είναι το 1961    και χρώματά του το κόκκινο και το μαύρο.

Πληροφορίες 
Το ποδοσφαιρικό τμήμα του συλλόγου είναι το πιο διακεκριμένο και αποτελεί παραδοσιακά ένα από τα καλύτερα και πιο σταθερά τμήματα στην Κορινθία . Μία από τις πιο σημαντικές επιτυχίες του συλλόγου είναι η συμμετοχή , επανειλημμένα στο πρωτάθλημα της Δ' Εθνικής κατηγορίας τις χρονιές 2007-08, 2008-09, 2009-10, 2011-12 και στο πρωτάθλημα της Γ' Εθνικής κατηγορίας την χρονιά 2020-2021 .

Το 1990 ο Ατρόμητος Χιλιομοδίου θα κατακτήσει το πρώτο του τρόπαιο με αντίπαλο την ομάδα της Ελλάς Βέλου για τον θεσμό του κυπέλλου Ε.Π.Σ Κορινθίας , επικρατώντας της στον τελικό με 2-1 .Επίσης έχει αναδειχθεί και δύο φορές Φιναλίστ, το 1987 με αντίπαλο τον Κύψελο Κορίνθου όπου μετά από το 0-0 της κανονικής περιόδου ηττήθηκε στα πέναλτι με 3-2 και το 2012 με αντίπαλο τον  Π.Α.Σ. Κόρινθος με σκορ  2-1. Η ομάδα του Χιλιομοδίου έχει πραγματοποιήσει σημαντικές επιτυχίες στο πρωτάθλημα Κορινθίας τερματίζοντας τρεις φορές στην πρώτη θέση και συγκεκριμένα τις χρονιές 2006-2007 , 2010-2011 , 2019-2020.                                                                                

Το πρώτο καθοριστικό βήμα για την πρώτη κατάκτηση του πρωταθλήματος στην ιστορία του Χιλιομοδίου έγινε την περίοδο 2006-2007 . Μετά από προσπάθειες χρόνων η ομάδα θα καταφέρει να κατακτήσει το πρωτάθλημα και να αγωνιστεί για πρώτη φορά στο πρωτάθλημα της Δ΄ Εθνικής κατηγορίας την χρονιά 2007-2008 . Την αγωνιστική περίοδο 2010-2011 ο Ατρόμητος τερμάτισε πρώτος και μάλιστα αήττητος στο πρωτάθλημα της Α΄ κατηγορίας , κερδίζοντας έτσι την άνοδο στην 4η τάξεως εθνική κατηγορία . Εκτός από το πρωτάθλημα το Χιλιομόδι κέρδισε και τις εντυπώσεις σε ένα ανταγωνιστικό πρωτάθλημα όπου ο πρωταθλητής αναδείχθηκε την τελευταία αγωνιστική. Έτσι , το Χιλιομόδι έφτασε στην κατάκτηση του δεύτερου πρωταθλήματος στην ιστορία του . Μετά από σχεδόν μια  δεκαετία ο  Ατρόμητος , στην περίεργη όπως αποδείχθηκε λόγω διακοπής στα μέσα του πρωταθλήματος  αγωνιστική περίοδο 2019-2020 τερμάτισε στην πρώτη θέση της Α΄ κατηγορίας και πανηγύρισε τον τρίτο τίτλο στην ιστορία του και την επιστροφή του στα εθνικά πρωταθλήματα της χώρας και συγκεκριμένα μετά την αναδιάρθρωση που πραγματοποιήθηκε στην Γ΄ Εθνική κατηγορία .

Τίτλοι

Τοπικοί 
 3 πρωταθλήματα ΕΠΣ Κορινθίας : 2007 , 2011 , 2020 
 1 κύπελλο ΕΠΣ Κορινθίας : 1990

Συμμετοχές στις Εθνικές κατηγορίες 
 Γ΄ Εθνική κατηγορία : 1
 2020-2021 ,
 Δ΄ Εθνική κατηγορία : 4
 2007-2008 , 2008-2009 , 2009-2010 , 2011-2012 ,

Ιστορικό ομάδας ανά σεζόν

Παραπομπές
Βενσάν Κομπανί

Ο Βενσάν Κομπανί (Vincent Kompany, 10 Απριλίου 1986) είναι Βέλγος ποδοσφαιριστής και προπονητής που αγωνίζεται ως κεντρικός αμυντικός στον Ολυμπιακό και στην Εθνική Βελγίου.

Καριέρα

Σε συλλόγους
Η επαγγελματική του καριέρα ξεκίνησε το 2003 από την Άντερλεχτ, με την οποία κατέκτησε δύο πρωταθλήματα Βελγίου. Το 2006 υπέγραψε στο Αμβούργο, όπου έμεινε για δύο χρόνια. 

Από το 2008 έως το 2019 ήταν παίκτης της Μάντσεστερ Σίτι και κέρδισε τέσσερα πρωταθλήματα Αγγλίας (2012, 2014, 2018 και 2019), τέσσερα Λιγκ Καπ Αγγλίας (2014, 2016, 2018 και 2019), δύο Κύπελλο Αγγλίας (2011 και 2019) και δύο Κομιούνιτι Σιλντ (2012 και 2018). Επίσης, έχει ανακηρυχθεί παίκτης της Πρέμιερ Λιγκ για τη σεζόν 2011-2012, ενώ έχει αναδειχθεί τρεις φορές στην καλύτερη ενδεκάδα της Πρέμιερ Λιγκ (2010–11, 2011–12 και 2013–14). Επίσης, ο Κομπανί ήταν αρχηγός της Μάντσεστερ Σίτι από τη σεζόν 2011-2012 μέχι την αποχώρησή του.

Το 2019 επέστρεψε στην Άντερλεχτ, στην οποία είναι παίκτης-προπονητής.

Στην εθνική ομάδα
Στην Εθνική Βελγίου παίζει από το 2003. 'Ηταν στο ρόστερ της ομάδας στους Ολυμπιακούς Αγώνες του 2008, στο Μουντιάλ του 2014 και του 2018, στο οποίο το Βέλγιο κατέκτησε την τρίτη θέση.

Παραπομπές

Βέλγοι ποδοσφαιριστές
Ποδοσφαιριστές Εθνικής Βελγίου
Ποδοσφαιριστές ΡΣΚ Άντερλεχτ
Ποδοσφαιριστές Αμβούργο ΣΦ
Ποδοσφαιριστές Μπούντεσλιγκα
Ποδοσφαιριστές Προ Λιγκ Βελγίου
Ποδοσφαιριστές Μάντσεστερ Σίτι
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2014
Αμυντικοί ποδοσφαιριστές
Ποδοσφαιριστές Παγκοσμίου Κυπέλλου 2018
Βέλγοι προπονητές ποδοσφαίρου
Διακήρυξη Ανεξαρτησίας του Σλοβακικού Έθνους του Σλοβακικού Εθνικού Συμβουλίου

Η Διακήρυξη Ανεξαρτησίας του Σλοβακικού Έθνους του Σλοβακικού Εθνικού Συμβουλίου ήταν ψήφισμα του Σλοβάκου Εθνικού Συμβουλίου στις 17 Ιουλίου 1992, με το οποίο τα μέλη του Συμβουλίου απαίτησαν την ανεξαρτησία της Σλοβακίας. Η εκδήλωση αυτή ήταν μέρος μιας διαδικασίας, η οποία ολοκληρώθηκε με τη διάλυση της Τσεχοσλοβακίας και τη δημιουργία μιας ανεξάρτητης Σλοβακίας την 1η Ιανουαρίου 1993.

Το κείμενο της διακήρυξης στα Σλοβακικά:

Ελληνική μετάφραση:

Αναφορές 
 

Πολιτική ιστορία της Σλοβακίας
Μίκολας Γιόζεφ

Ο Μίκολας Γιόζεφ (γ. 4 Οκτωβρίου 1995) είναι Τσέχος τραγουδιστής, τραγουδοποιός και πρώην μοντέλο. Εκπροσώπησε την Τσεχία στη Eurovision 2018 με το τραγούδι "Lie To Me".

Ζωή και καριέρα

Πρώτα βήματα και μόντελινγκ
Ο Γιόζεφ γεννήθηκε στις 4 Οκτωβρίου 1995 στην Πράγα, ως μέλος μιας οικογένειας που ασχολιόταν με τη μουσική. Οι γονείς του είναι και οι δύο καθηγητές Αγγλικής γλώσσας και παρακολουθούσε μαθήματα Αγγλικών καθώς μεγάλωνε. Έχει έναν αδερφό που ονομάζεται Πέτρ. Παίζει κιθάρα από τα πέντε του. Ο Γιόζεφ είναι μισός Μοραβός και μεγάλωσε σε ένα μικρό χωριό στην κεντρική Βοημία. Μετά, έγινε πτυχιούχος της Ακαδημίας Μουσικής και Δραματικής Τέχνης του Λονδίνου.

Στην ηλικία των 17 ετών, άρχισε να ασχολείται επαγγελματικά με μοντέλα και έλαβε μέρος σε παρουσιάσεις μόδας για εμπορικά σήματα όπως το Diesel και το Prada. Ωστόσο, αργότερα άφησε τη μοντελοποίηση λόγω της αντιληπτικής ατιμωρησίας και της επιφανειακότητας στο εσωτερικό της βιομηχανίας.

2015–σήμερα: Μουσική καριέρα
Μετά την ολοκλήρωση της καριέρας του, ο josef αποφάσισε να αρχίσει να ασχολείται επαγγελματικά με τη μουσική. Εργάστηκε ως καλλιτέχνης δρόμου και λαϊκός κιθαρίστας σε διάφορες ευρωπαϊκές πόλεις όπως το Όσλο, η Ζυρίχη, το Αμβούργο και η Βιέννη. Ξεκίνησε ανεξάρτητα το ντεμπούτο single "Hands Bloody" το 2015. Το επόμενο έτος, κυκλοφόρησε το single "Free", το οποίο έγινε το κορυφαίο χιτ στην Τσεχική Δημοκρατία. Την ίδια χρονιά κυκλοφόρησε επίσης το single "Believe (Hey Hey)". 

Ο Josef προσεγγίσθηκε για να εκπροσωπήσει την Τσεχική Δημοκρατία στο διαγωνισμό τραγουδιού της Eurovision 2017 με το τραγούδι "My Turn", αλλά απέρριψε την προσφορά καθώς δεν πίστευε ότι το τραγούδι ταιριάζει. Το 2017, ο Josef εξέδωσε το single "Lie to Me". Αργότερα επιβεβαίωσε ότι το τραγούδι θα συναγωνιστεί στον τελικό της Τσεχίας για τον Διαγωνισμό Τραγουδιού της Eurovision 2018 στη Λισαβόνα. Το "Lie to Me" κέρδισε αργότερα την εθνική επιλογή και εκπροσώπησε την Τσεχική Δημοκρατία στο διαγωνισμό τραγουδιού της Eurovision 2018,λαμβάνοντας την 6η θέση με 281 βαθμούς (215 από το κοινό και 66 από τις κριτικές επιτροπές).

Δισκογραφία

Singles

Παραπομπές

Εξωτερικοί σύνδεσμοι
Επίσημη ιστοσελίδα

Τσέχοι τραγουδιστές
Άλφρεντ Γκαρθία

Ο Άλφρεντ Γκαρθία Καστίγιο (γενν. 14 Μαρτίου 1997) είναι Ισπανός τραγουδιστής. Έχει λάβει μέρος στην ένατη έκδοση του ισπανικού σόου Operación Triunfo και εκπροσώπησε την Ισπανία στη Eurovision 2018 με την Αμάγια Ρομέρο, και το τραγούδι "Tu canción", καταλαμβάνοντας την 23η θέση με 61 βαθμούς.

Παραπομπές

Ισπανοί τραγουδιστές
Ισπανοί συμμετέχοντες στο Διαγωνισμό Τραγουδιού Eurovision
Συμμετέχοντες στη Eurovision
Διαγωνισμός Τραγουδιού Eurovision 2018
Οδός Αλεξάνδρου Παπαναστασίου (Θεσσαλονίκη)

Η Οδός Αλεξάνδρου Παπαναστασίου είναι κεντρική οδός της Θεσσαλονίκης, παράλληλη στη Λεωφόρο Καραμανλή (Νέα Εγνατία) και στη Λεωφόρο Βασιλίσσης Όλγας. 

Διασταυρώνεται με κεντρικές οδούς της Θεσσαλονίκης, όπως οι οδοί Κατσιμίδη, Κλεάνθους, 28ης Οκτωβρίου, Μάρκου Μπότσαρη, 25ης Μαρτίου και Βούλγαρη. Διαθέτει δύο λωρίδες κυκλοφορίας ανά κατεύθυνση.

Ονομασία  
Η οδός ονοματοδοτήθηκε προς τιμήν του πρώην πρωθυπουργού Αλέξανδρου Παπαναστασίου.

Συγκοινωνία 
Η οδός Παπαναστασίου εξυπηρετείται από 5 λεωφορειακές γραμμές του O.Α.Σ.Θ.. Η γραμμή 10 διέρχεται καθ' όλο το μήκος της, ενώ η γραμμή 58 διέρχεται κατά το τμήμα Κ.Καραμανλή-Ν. Πλαστήρα. Οι γραμμές 4, 30 και 11 διανύουν μικρά τμήματα αυτής.

Φωτοθήκη

Παραπομπές 

Π
Γοδεφρείδος του Ε

Ο Γοδεφρείδος του Ε ή Γοδεφρείδος της Μπριόν (Godfrey, 962 - 1015) ήταν κόμης του Ε και της Μπριόν στα τέλη του 10ου και στις αρχές του 11ου αιώνα.
Ο Γοδεφρείδος του Ε ήταν νόθος γιος του δουκός της Νορμανδίας Ριχάρδου του Ισχυρού με μια ανώνυμη ερωμένη του. Την κομητεία του Ε δημιούργησε ο ετεροθαλής αδελφός του Γοδεφρείδου Ριχάρδος Β΄ της Νορμανδίας στο πλαίσιο της πολιτικής των δωρεών σε τίτλους και εδάφη στα μέλη της οικογένειας του. Η Ακρόπολη του Ε είχε σημαντικό ρόλο στην υπεράσπιση της Νορμανδίας, το κάστρο και η οχυρωμένη πόλη στον ποταμό Μπρέσλ βρισκόταν σε απόσταση μονάχα δυο μιλίων από την Μάγχη.  Η Ε ήταν σημείο απόπλευσης για την Αγγλία στην διάρκεια του πολέμου και ένα από τα σημαντικότερα σημεία για επίθεση. 

Το κάστρο της Μπριόν βρισκόταν υπό την κατοχή των δουκών της Νορμανδίας αλλά ο Ριχάρδος Β΄ αποφάσισε να το κάνει δώρο στον ετεροθαλή αδελφό του Λουδοβίκο, στην συνέχεια πέρασε στον γιο του Γιλβέρτο και μετά την δολοφονία του ενσωματώθηκε ξανά στο δουκάτο της Νορμανδίας.
Ο Γοδεφρείδος και ο γιος του Γιλβέρτος καταγράφονται ως κόμητες σε ένα διάταγμα του Ριχάρδου Β΄ στην Λιζιέ αλλά χωρίς να αναφέρονται επιπλέον εξουσίες τους.

Οικογένεια

Με την σύζυγο του που δεν είναι γνωστό το όνομα της απέκτησε :

Γιλβέρτος του Μπριόν

Παραπομπές

Πηγές

David Crouch, The Normans: The History of a Dynasty (London: Hambledon Continuum, 2007)
David Douglas, The Earliest Norman Counts, The English Historical Review, Vol. 61, No. 240 (May, 1946)
Edmund Chester Waters, The Counts of Eu, Sometime Lords of the Honour of Tickhill, The Yorkshire Archaeological and Topographical Journal, No. 9 (1886)
J.H. Round, The Family of Clare, The Archaeological Journal, Vol. LVI, Second Series Vol. VI, (1899)
Philip Lyndon Reynolds, Marriage in the Western Church: The Christianization of Marriage During the Patristic and Early Medieval Periods (Boston: Brill, 2001)
The Gesta Normannorum Ducum of William of Jumieges, Orderic Vitalis, and Robert of Torigni, Vol. II, Ed. & Trans. Elizabeth M.C. Van Houts (Clarendon Press, Oxford, 1995)

Οίκος της Νορμανδίας
Κόμητες του Ε
Γιλβέρτος του Μπριόν

Ο Γιλβέρτος της Μπριόν, 2ος κόμης της Ε και 2ος κόμης της Μπριόν (περί το 1000 - περί το 1040) ήταν επιφανής ευγενής από τον Οίκο της Νορμανδίας.  Ο Γιλβέρτος ήταν ένας από τους κηδεμόνες του Γουλιέλμου του Κατακτητή την εποχή που ο δούκας ήταν ακόμα ανήλικος. Θεωρείται ο γενάρχης του Οίκου του ντε Κλερ, την εποχή που ζούσε ακόμα μπορούσε να κατέχει τον τίτλο του "κόμη της Μπριόν". Έμεινε γνωστός με το παρατσούκλι "Κρίσπιν" επειδή τα μαλλιά του στεκόντουσαν στο κεφάλι του όπως τα κλαδιά ενός πεύκου.
Ο Γιλβέρτος της Μπριόν ήταν γιος του Γοδεφρείδου του Ε ο οποίος με την σειρά του ήταν νόθος γιος του δούκα της Νορμανδίας Ριχάρδου του Ισχυρού.  Κληρονόμησε την κομητεία της Μπριόν και έγινε ένας από τους ισχυρότερους Άγγλους γαιοκτήμονες, έγινε δωρητής στο αβαείο του Μπεκ που είχε ιδρυθεί από τον πρώην ευγενή Ερλουίν (1031). Ο Ροβέρτος Α΄ της Νορμανδίας πέθανε (1035) και τον κληρονόμησε ο νόθος γιος του Γουλιέλμος Α΄ της Αγγλίας υπό την κηδεμονία ισχυρών ευγενών όπως ο Γιλβέρτος της Μπριόν, ο Όζμπερν ο βοσκός και ο Αλαίν Γ΄ της Βρετάνης.   

Ένας αριθμός Νορμανδών ευγενών με πρωτοβουλία του Ραλφ του Γκάτσε αρνήθηκαν να δεχτούν τον Γουλιέλμο σαν δούκα τους, μια προσπάθεια να δολοφονήσουν τον μικρό δούκα απέτυχε (1040). Ο Γιλβέρτος ωστόσο δολοφονήθηκε την ίδια χρονιά την περίοδο που έκανε ειρηνική ιππασία κοντά στο Εσαφόρ. Πιστεύεται ότι οι δολοφόνοι του ήταν ο Ραλφ του Γουάσι και ο Ροβέρτος του Βιτό, η δολοφονία ήταν πράξη εκδίκησης και δεν είναι γνωστό αν ο Ραλφ του Γκάτσε είχε συμμετοχή σε αυτήν. Οι γιοι του Γιλβέρτου Ριχάρδος ΦιτςΓκίλμπερτ και Βαλδουίνος ΦιτσΓκίλμπερτ από φόβο μην έχουν την τύχη του πατέρα τους δραπέτευσαν με πρωτοβουλία των φίλων τους στην αυλή του Βαλδουίνου Ε΄ της Φλάνδρας. Τα παιδιά ήταν από τους βασικούς συνεργάτες του Γουλιέλμου του Κατακτητή στην Νορμανδική κατάκτηση της Αγγλίας, οι απόγονοι τους εγκαταστάθηκαν στην Αγγλία, την Ιρλανδία και την Σκωτία και έγιναν ισχυρότατοι ευγενείς ανεξάρτητοι από το Αγγλικό στέμμα.

Παραπομπές

Πηγές

David C. Douglas, William the Conqueror (Berkeley & Los Angeles: University of California Press, 1964)
Deck, S. (1954). Le comté d'Eu sous les ducs. In Annales de Normandie (Vol. 4, No. 2, pp. 99-116)
George Edward Cokayne, The Complete Peerage of England Scotland Ireland Great Britain and the United Kingdom, Extant Extinct or Dormant, ed. Vicary Gibbs, Vol. IV (London: The St. Catherine Press, Ltd., 1916)
Ordericus Vitalis, The Ecclesiastical History of England and Normandy, trans. Thomas Forester, Vol. I (London: Henry G. Bohn, 1853)
James Dixon Mackenzie, The castles of England: their story and structure, Vol.1, (The Macmillan Co., 1896)

Οίκος της Νορμανδίας
Κόμητες του Ε
Το Τατουάζ

Το Τατουάζ ήταν ελληνική δραματική-αστυνομική-ερωτική καθημερινή τηλεοπτική σειρά παραγωγής 2017-2019, η οποία προβάλλεται από τον τηλεοπτικό σταθμό Alpha TV και Alpha Κύπρου. Το σενάριο της σειράς υπογράφει η Βάνα Δημητρίου, ενώ η σκηνοθεσία είναι των Ανδρέα Γεωργίου, Στάμο Τσάμη και Κώστα Αναγνωστόπουλου. Έκανε πρεμιέρα στις 18 Σεπτεμβρίου 2017 και ολοκληρώθηκε στις 27 Ιουνίου 2019. Για τις ανάγκες της σειράς, οι πρωταγωνιστές έχουν μεταφερθεί σε διάφορα σημεία (π.χ. Αίγινα, Λονδίνο, Καλαμπάκα κλπ).

Υπόθεση
Αρχή 1ου κύκλου

Η Άννα Ραζή, σύζυγος του Τόνυ Νίβεν και κόρη του Θεοχάρη Ραζή, ταξιδεύει μαζί με την φίλη της, την Νικόλ, από το Λονδίνο στην Ελλάδα. Εκεί, η Άννα θα συναντήσει στην Αίγινα τον Αλέξανδρο Μελά, έναν άνδρα με τον οποίο συνομιλεί εδώ και 1 χρόνο, μέσω Facebook. Οι δυο νέοι ζουν μερικές βραδιές πάθους, μέχρι που ο Αλέξανδρος εξαφανίζεται χωρίς ίχνος, αφού ανακαλύπτει μια νεκρή γυναίκα στο δωμάτιο του που τον καθιστά καταζητούμενο δολοφόνο. Η εξαφάνιση της Άννας, λίγες ημέρες μετά, θα προκαλέσει τη σύγχυση των συγγενών της...

Αρχή 2ου κύκλου

Ο γάμος του Τόνυ και της Τατιάνας στη Σκόπελο έχει μετατραπεί σε πεδίο μάχης και ο Αλέξανδρος σώζει την Άννα από τους απαγωγείς της. Μια δυσάρεστη αποκάλυψη θα οδηγήσει την Τατιάνα να ξεκόψει για πάντα με τον Τόνυ. Μετά από 1 μήνα, ο Αλέξανδρος και η Άννα παντρεύονται. Μετά από τον γάμο τους, όμως η Όλγα δολοφονεί έναν μυστηριώδη άνδρα και μπαίνει φυλακή...

Καστ & Χαρακτήρες

Επισκόπηση σειράς

Κριτική
Η σειρά έλαβε μεικτές κριτικές στο σύνολο. Στην ιστοσελίδα YouRate, η βαθμολογία της είναι 57 στα 100, βασισμένη σε 6 κριτικές.

Γράφοντας για το yupiii.gr, ο Κωνσταντίνος Αντωνάτος ξεχώρισε τον πρωταγωνιστή της σειράς, Στέφανο Μιχαήλ, σημειώνοντας πως: "είναι ακριβώς αυτό που πρέπει, ένας αρκετά καλός ηθοποιός που λατρεύει ο φακός" και χαρακτηρίζοντας τον ως "ξεκάθαρα το πιο δυνατό πρόσωπο της σειράς...". Επαίνεσε και τον Απόστολο Γκλέτσο, εξηγώντας πως "Ο άλλοτε ζεν πρεμιέ είναι στην πιο ώριμη φάση της καριέρας του και εντυπωσιάζει από την πρώτη στιγμή με την ευκολία που μεταλλάσσεται από τρυφερός σύντροφος σε πληγωμένος απειλητικός πατέρας".

Παρόλο που το πρωταγωνιστικό ζευγάρι είναι ο Αλέξανδρος και η Άννα την παράσταση τελικά έκλεψαν ο Τόνυ και η Τατιάνα με χιλιάδες άτομα να τους αποθεώνουν καθημερινά στο Twitter για την χημεία και τις αισθησιακές σκηνές τους.

Μετάδοση

Πρώτη Προβολή

Μουσική στη σειρά
 Christos Stylianou - Crazy Land
 Χρίστος Στυλιανού - Σ' ένα χαρτί
 Χρίστος Στυλιανού - Για να 'σαι πάντα εδώ
 Christos Stylianou feat. Eleni Geraki - Cuando Vuelvas Amor

Παραπομπές 

Τηλεοπτικές σειρές Alpha
Ελληνικές σαπουνόπερες
Πιέρος Σωτηρίου

Ο Πιέρος Σωτηρίου (γενν. 13 Ιανουαρίου 1993) είναι Ελληνο - Κύπριος διεθνής ποδοσφαιριστής που αγωνίζεται ως επιθετικός για την ιαπωνική Σανφρέτσε Χιροσίμα στο Πρωτάθλημα ποδοσφαίρου Ιαπωνίας και για την Εθνική Κύπρου.

Διεθνής
Στις 10 Οκτωβρίου 2012, ο Σωτηρίου κλήθηκε για πρώτη φορά στην εθνική ομάδα ποδοσφαίρου της Κύπρου για τους προκριματικούς αγώνες του Παγκοσμίου Κυπέλλου ΦΙΦΑ 2014 εναντίον της Σλοβενίας και της Νορβηγίας, αλλά παρέμεινε στον πάγκο και στους δύο αγώνες. Έκανε το ντεμπούτο του για την εθνική ομάδα στις 14 Νοεμβρίου 2012, σε φιλικό αγώνα ενάντια στη Φινλανδία στο Στάδιο ΓΣΠ, που έρχεται ως 63η λεπτό αναπληρωτής στην ήττα της Κύπρου με 0–3. Πέτυχε το πρώτο γκολ με τη φανέλα της εθνικής στις 13 Νοεμβρίου 2016, στη νίκη της Κύπρου με 3–1 επί του Γιβραλτάρ για τους προκριματικούς του Παγκοσμίου Κυπέλλου ΦΙΦΑ του 2018.

Στατιστικά καριέρας

Προσωπική ζωή 
Το 2011 ξεκίνησε τη σχέση του με την Κύπρια δημοσιογράφο Μαρία Κορτζιά. Παντρεύτηκαν στις 28 Δεκεμβρίου 2019 και απέκτησαν δύο γιους, τον Σοφοκλή (γενν. 9 Δεκεμβρίου 2020) και τον Γιώργο (γενν. 14 Ιουνίου 2022).

Παραπομπές

Εξωτερικοί σύνδεσμοι
 Ο Πιέρος Σωτηρίου στο National-Football-Teams.com

Κύπριοι ποδοσφαιριστές
Ποδοσφαιριστές Εθνικής Κύπρου
Ποδοσφαιριστές Ολυμπιακού Λευκωσίας
Ποδοσφαιριστές ΑΠΟΕΛ
Επιθετικοί ποδοσφαιριστές
Ποδοσφαιριστές ΦΚ Κοπεγχάγη
Κύπριοι ποδοσφαιριστές στο εξωτερικό
Ποδοσφαιριστές Σουπερλίγκα Δανίας
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Ποδοσφαιριστές Α΄ κατηγορίας Κύπρου
Ξένοι ποδοσφαιριστές στη Δανία
Τάπια Μεσσηνίας

Η Τάπια είναι οικισμός κοντά στην Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

Τοποθεσία
Η Τάπια βρίσκεται βορειοανατολικά της Μεθώνης, από την οποία απέχει περίπου 2,5 χιλιόμετρα και νοτιοανατολικά από την Πύλο, από την οποία απέχει περίπου 12 χιλιόμετρα. Έχει υψόμετρο 81 μέτρα και απέχει 2 περίπου χιλιόμετρα από τη θάλασσα. Κοντά στην Τάπια βρίσκονται επίσης, προς τα νότιά της τα Κρητικά σε απόσταση 2 περίπου χιλιομέτρων.

Ονομασία
Η ονομασία της περιοχής του οικισμού, η οποία βρίσκεται μετά την κορυφογραμμή του λόφου νότια της τοποθεσίας Ταμπούρι, πιθανώς προέρχεται από την εποχή της Τουρκοκρατίας: Τάπια και Τάμπια, από την τουρκική λέξη «tabya» = οχύρωμα, προμαχώνας. Οι Μεθωναίοι, οι οποίοι είχαν το στρατόπεδό τους στο Μεσοχώρι, κατά τη διάρκεια της Επανάστασης του 1821, ξεκινώντας από εκεί προωθούνταν και κατελάμβαναν τις οχυρές τοποθεσίες της περιοχής πολιορκώντας τους Τούρκους της Μεθώνης.

Ιστορικό οικισμού
Ο οικισμός Τάπια, ο οποίος ανήκει στη δημοτική ενότητα Μεθώνης, είναι νεοσύστατος, καθώς αναγνωρίστηκε μόλις το 2001, όταν προσαρτήθηκε στο Τοπικό Διαμέρισμα Μεθώνης και υπήχθη στον κατηργημένο Δήμο Μεθώνης, ως το 2010. Από το 2011, μετά τις νέες αλλαγές του σχεδίου «Καλλικράτης» η Τάπια ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων.  Η Τάπια σήμερα είναι οικισμός της Τοπικής Κοινότητας της Μεθώνης του Δήμου Πύλου-Νέστορος, με έδρα την Μεθώνη, στην οποία υπάγονται επίσης οι οικισμοί: Το Γεφύρι, η Κοκκινιά, τα Κρητικά και η νήσος Σαπιέντζα.

Κάτοικοι
Ο οικισμός, με βάση την απογραφή του 2011, έχει 71 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες, καθώς και με τον τουρισμό.

Δείτε επίσης
 Μεθώνη
 Δήμος Πύλου - Νέστορος
 Διοικητική διαίρεση Περιφερειακής Ενότητας Μεσσηνίας
 Διοικητική διαίρεση νομού Μεσσηνίας
 πρώην Δήμος Μεθώνης

Παραπομπές

Πηγές
 Τοπωνύμια Μεθώνης: 59. Τάπια , από την ιστοσελίδα: methonitv.gr του τοπικού ΜΜΕ "Methoni Tv", με πηγή την μελέτη του Βασιλείου Ηλία Μισκιώτη, «Πρόσωπα και θέματα της Μεθώνης του 19ου και 20ου Αιώνος», μέρος δεύτερον, Μεθώνη 2011.

Εξωτερικοί σύνδεσμοι
 Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.
 Τοπωνύμια Μεθώνης: 59. Τάπια , από την ιστοσελίδα: methonitv.gr του τοπικού ΜΜΕ "Methoni Tv".

Χωριά του νομού Μεσσηνίας
Επαρχία Πυλίας
Δήμος Πύλου - Νέστορος